Чашата на познанието комплект -Част 1 и 2. + 2 комплекта подарък цветни карти
Чашата на познанието. Част 1. Карти Таро. 23 амулета – подкрепа и напътствия от тях. Вилма Младенова
----------------------------------------------------------------------------------------------------


**Нов революционен поглед за числата, зодиите и картите Таро!**
**Към книгата получавате 23 карти Таро бонус!**

В картите Таро е закодирана натрупаната мъдрост на планетите, числата, часовете, датите, месеците, буквите и зодиите. Те са добри и надеждни съветници. Обръщат вниманието ни, посочват пътя, дават подкрепа и напътствия за справяне със ситуацията, за привличане на необходимото ни или за отблъскване на нежеланото, защото са част от енергетиката на Вселената и желаят единствено благополучието ни. Притежават мистична сила, която ни предоставят дискретно и безвъзмездно. Безпрепятствено се синхронизират с космическите вибрации на подсъзнанието, което е хранилище на натрупания ни опит от преди и сега и това ги прави мощни психотерапевти, лечители, учители и лоялни помощници. Знаят отговорите на всички въпроси и тайните вълшебства. Понякога, само когато не сме готови, те мълчат и изчакват. Картите Таро се състоят от 22+1 големи (Големите аркани+Свещения Граал) и 56 малки аркани.
Големите аркани символизират всички важни цикли, свързани лично с нас, и са част от големия план на Вселената, необходим за правилното ни израстване, пътя, по който трябва да преминем, да научим уроците си доброволно и осъзнато или принудително да вървим към предстоящите съдбоносни промени. Имат мощна защитна сила, оказват голяма и сигурна подкрепа. Действат и се използват като амулети или за разрешаване на генерални проблеми, а малките аркани се използват за ежедневно гадаене.

**Арканите като амулет**
Когато годишната аркана е благоприятна, тя има и най-голяма сила и се носи в портмоне, поставя се в рамка на стената или върху бюро, важно е да е близо до вашето енергийно поле. Добре е да се комбинира с месечната аркана. Ако в момента се нуждаем от подкрепа и месечната аркана не съответства на нуждата ни, ползваме тази, която отговаря за целта, докато си свърши работата и помогне за реализирането на мечтата ни.

Когато сме много разсеяни, разпилени, прекалено оптимистично гледаме и губим реалната представа за нещата, правим поредица от грешни избори поради изхвърляне; имаме нужда от по-обективна преценка и по-дълбок анализ, веднага можем да се обърнем към аркана 9 (Отшелникът). Тя ще стабилизира аналитичното и трезво мислене. Обратно, ако сме станали прекалено затворени, отчуждени, песимистични, дребнави и имаме нужда от свеж въздух и весело настроение, ползваме аркана Глупакът. Тя ще внесе нова вибрация и ще допринесе по детски да се радваме и да бъдем спонтанни, ще разчупи закостенялото ни ежедневие и настроение. Ако кандидатстваме за работа, особено когато е сериозна длъжността, вземаме със себе си Отшелника, картата ще допринесе да ни вземат на сериозно и се разделяме в тези дни с арканата на Глупака, но ако кандидатстваме за цирков артист, работа с малки деца, забавления, куклен театър, то картата на Глупака е идеалният ни помощник, в никакъв случай Отшелникът.

**Групата карти за хармония между двойките или в семейството**

Освен месечните и годишните аркани, може да се ползват аркани от собствената група според рождената дата за хармонизиране на енергията, ако човек е сам в момента и няма половинка, за привличане на такава и за общо благополучие.

За хармония между двойките и членовете на семейството се използват аркани от групата карти отговарящи на съответната група.
Чашата на познанието. Част 2. Слънцето, Луната, Цветовете и Малките Аркани + подарък цветни карти
-------------------------------------------------------------------------------------------------


Към книгата са включени гадателски карти на български език.


Слънцето ни кара да демонстрираме смело, ясно, да открояваме и заявяваме качествата си. Луната призовава към скромност, омекотява и пак показва, но обира излишната самонадеяност. Слънцето ни стимулира да показваме и изразяваме качествата си, а Луната ни въздейства, като ги преживяваме и чувстваме. Слънцето е ярко и напористо, Луната е елегантна и деликатна.

> Всяка карта е с размери 8 x 12 cm.
> "Всичките ми книги са насочени към езотеричната мъдрост. Обединила съм древните познания през призмата на моя поглед и духовни водачи. С помощта на окултни методи, медитация и съзерцание, пиша. Създала съм собствена система за числата, зодиите, цветовете, Тарото, Руните. Предлагам полезни, изпробвани, работещи ритуали за изчистване от натрупани енергийни блокажи, освобождаване от стари огорчения, родова тежест, намиране на подходящ партньор, нова любов, работа, дом, дете, кариера. Направила съм различен прочит на нумерологията и хороскопа, техните планети - управители. За построяването на натална карта, не ползвам час и асцендент, а съчетавам личните години, месеци, с домовете на хороскопа. Прибавила съм и значенията на картите Таро и мъдрите Руни, които освен гадателска стойност, имат и силно подкрепящо действие, като амулети и защита. Така моят кръг от познание е пълен и с абсолютна точност, полезен в съветите си за хармоничен и щастлив живот."
> Вилма Младенова

